Ստեղծված լինելով մարտադաշտում վիրավորներին առանց խտրականության օգնություն ցուցաբերելու մտահոգությամբ, Կարմիր խաչի և Կարմիր մահիկի միջազգային շարժումն իր միջազգային և ազգային բնույթով ջանում է ամենուրեք կանխել ու թեթևացնել մարդկանց տառապանքները, ձգտում է պաշտպանել մարդու կյանքն ու առողջությունը, պահանջում է հարգել նրան, ինչպես նաև նպաստում է բոլոր ժողովուրդների միջև փոխըմբռնման, բարեկամության, համագործակցության և տևական խաղաղության հաստատմանը: